BRI กำไรปี 64 โต 73% ทะลุ 602 ลบ. รับรู้รายได้ขาย “อสังหา” พุ่ง 3.8 พันลบ.
BRI รายงานกำไรปี 64 โตเกือบ 73% ทะลุ 602 ลบ. จากปีก่อนกำไร 348 ลบ. รับรู้รายได้ขาย "อสังหา" พุ่ง 3.8 พันลบ. โตกว่าปีก่อน 63%
BRI รายงานกำไรปี 64 โตเกือบ 73% ทะลุ 602 ลบ. จากปีก่อนกำไร 348 ลบ. รับรู้รายได้ขาย "อสังหา" พุ่ง 3.8 พันลบ. โตกว่าปีก่อน 63%
25 ก.พ. 2565

บริษัท บริทาเนีย จำกัด (มหาชน) หรือ BRI รายงานผลประกอบการงวดปี 2564 มีกำไรสุทธิ ดังนี้

โดยกลุ่มบริษัทมีรายได้รวมสำหรับปี 2564 และ 2563 จำนวน 3,815.8 ล้านบาท และ 2,342.1 ล้านบาท ตามลำดับ เพิ่มขึ้นจำนวน 1,473.7 ล้านบาท คิดเป็นเพิ่มขึ้นร้อยละ 62.9 เมื่อเปรียบเทียบกับงวดเดียวกันของปีก่อน ซึ่งเป็นไปตามแผนการขยายตัวของธุรกิจ โดยมีรายละเอียดดังต่อไปนี้
1.รายได้จากการขายอสังหาริมทรัพย์สำหรับปี 2564 เท่ากับ 3,807.8 ล้านบาท หรือคิดเป็นร้อยละ 99.8 ของรายได้รวม เพิ่มขึ้นจากงวดเดียวกันของปีก่อนจำนวน 1,471.5 ล้านบาท คิดเป็นเพิ่มขึ้นร้อยละ 63.0 เนื่องจากกลุ่มบริษัทมีการรับรู้รายได้จากโครงการบ้านต่อเนื่องจากปี 2563 จำนวน 8 โครงการ และในปี 2564 จำนวน 5 โครงการ รวมทั้งสิ้น 13 โครงการ
2.รายได้อื่นประกอบด้วยรายได้จากการยกเลิกสัญญาเป็นหลักสำหรับปี 2564 เท่ากับ 7.7 ล้านบาท หรือคิดเป็นร้อยละ 0.2 ของรายได้รวม เพิ่มขึ้นจากงวดเดียวกันของปีก่อนจำนวน 2.0 ล้านบาท คิดเป็นเพิ่มขึ้นร้อยละ 35.7